እዞም መዓልታዊ እሰላስሎም ንጥፈታት ከቢድን ፎኪስን ሳዕቤናት ኣለዎም፡ ኢዘዲን ካሚል ከኣ ነዚ ብምዕዛብ መፍተሒ ይኾኑ'ዮም ዝበሎም ምህዞታት ኣዳልዩ ኣሎ። ካብ ሳእኒ ቻርጅ እትገብር ሞባይል። ብጸሓያዊ ጽዓት እትንቀሳቐስ ብሸክለታ። ኣብ ከባቢና ናይ ባርዕ ሓደጋ ምስ ዘጋጥም መጠንቐቕታ እተመሓላልፍ ኣብ ጀሪካን ዝገጠመት ሞባይልን ካልእን። ኢትዮጵያ ናይ ሓደ ዓመት ነዳዲ ካብ ሱዕዲ ዓረብ ትሓትት ጓሓፍ ናብ ሮቦት ዝቕይሩ ደቂ ቶጎ ኢዘዲን ካሚል፡ 27 ዝተፈለለዩ ምህዞኣዊ ስርሓት ዘበርከተ መንእሰይ ኮይኑ ንገለ ካብኡ ኣብዚ ስእሉ ምዕዛብ ይከኣል። ምንጪ ስእሊ, Ezedin Kamil መግለጺ ስእሊ, ኢዘዲን ካሚል፡ 27 ዝተፈለለዩ ምህዞኣዊ ስርሓት ዘበርከተ መንእሰይ ኮይኑ ንገለ ካብኡ ኣብዚ ስእሉ ምዕዛብ ይከኣል። 'ሰብ ጸገሙ ንምፍታሕ'ዩ ዝምህዝ' ሰብ ጸገሙ ንምፍታሕ'ዩ ዝምህዝ ዝበል ሓሳብ ዘለዎ ኢዘዲን ካሚል፡ ሓደ መዓልቲ ሞባይሉ ቻርጅ ክትብር ኣብ ገዛ ገዲፍዋ ከይዱ ምስ ተመለሰ ዘጋጠሞ፡ ነታ ብጀሪካን ዝሰርሓ ምህዞኣዊ ስርሓት መበገሲት ከም ዝኾነቶ'ዩ ዝሕብር። "ምስ ተመለስኩ ጎሮቤትና ብሓዊ ተሃሚኹ ጸኒሑኒ፡ መጀመርታ ሰንቢደ፡ ሰብ ነቲ ሓዊ ከጥፍእ ክጓየ እንከሎ ኣነ'ውን ሓገዘይ ኣበርኪተ" ድሕሪ ምባል፡ ነታ ቻርጅ ክትገብር ዝገደፋ ሞባይሉ ብምዝካር፡ ናይ ባርዕ ሓደጋ ኣብ ዘጋጥመሉ ከመይ ኣቢላ መልእኽቲ ከተመሓላልፍ ከም እትኽእል ኣብ ምሕሳብ ኣተወ። ነቲ ዝሓሰቦ ናብ ተግባር ንምልዋጥ፡ ኣብ ውሽጢ ገዛ ብርቱዕ ትኪ ምስ ዝፍጠር ናብቲ ከባቢ ዝርከቡ ኣጥፋእቲ ሓዊ ቀጥታዊ መልእኽቲ ክመሓላለፈሉ ዝኽልእ ኣገባብ ኣብ ምጽናዕ ተሰጋገረ። ብድሕሪ እዚ፡ እታ ቴሌፎን ናብ ዋና ገዛን ናብ መጥፋእቲ ሓዉን ቀትታዊ መልእኽቲ ተመሓላልፍ ገይሩ ከኣ ሰረሓ። ነዚ ምህዞ እዚ 'ኤክስ ፋየር' ዝብል ስያመ እየ ሂብዎ። "ሓደጋ ባርዕ ኣብ ዘጋጥመሉ ዝተፈለካለየ ተግባርት እዩ ዝኽሰት፡ መጀመርታ ናብ ጎሮባብቲ ርድኡና ዝብል መልእኽቲ ይመሓላለፍ፡ ብምቅጻል ናብ ዋና ገዛን ናብ መጥፋእቲ ሓውን ባርዕ ከም ዝጋጠመ ዝሕብር ደወል ይልኣኽ፡ እዚ እናኾነ እንከሎ፡ ካብቲ ጀሪካን ናብቲ ሓዊ ካርቦን ዳይኦክሳይድ ብምንጻግ ነቲ ሓዊ ንምጥፋእ እትቃለስ ምህዞኣዊ ስርሓት'ያ"ይብል። ኢዘዲን ካሚል፡ በዛ ምህዞ፡ ኣብ ኣዲስ ኣበባ ዝርከብ ኢምባሲ ኣሜሪካ ኣፍልጦን ምስከር ወረቐትን ከም ዝሃቦ ይዛረብ። ሓደ ግዜ ሰራቂ ናብ ገዘኦም ዘሊሉ ኣትዩ ከም ዝነበረ ዝሕብር ኢዘዲን ካሚል፡ ካብዚ ተበጊሱ ሰራቂ ናብ ገዛ ምስ ዝኣቱ ድምጺ ዝገብር ምህዞኣዊ ስርሓት ከም ዘለዎ'ውን ይገልጽ። እቲ ሰራቂ በጃ ኢድ እንተገይሩ ምልክት ስለ ዘይትህብ፡ እዛ ምህዞኡ ዝተርፋ ከም ዘለዋ ብምሕባር ኣብ መጻኢ ኣመሓይሹ ከም ዘቕርባ ይሕብር። ምንጪ ስእሊ, Cheramlak Mengistu/Ezedin Kamil መግለጺ ስእሊ, ኢዘዲን ካሚል፡ ምስ ሓደ ጣልያናዊ መዋሊኡ፡ ኢዘዲን ካሚልን ኣቡኡን፡ ኣብ ዝተፈላለየ እዋን ዝተበርከተሉ ምስክር ወረቐትን ኢዘዲን ካሚል ሎምን ጽባሕን ኢዘዲን ካሚል፡ ኣብ ዝሰረሖም ምህዞኣዊ ስርሓት ብዝተገብረሉ ሓገዝ ዘመስግኖም ሰባት'ኳ ንተሃለዉ፡ እቲ ዝምሃረሉ ዘሎ ዩኒቨርስቲ፡ ከም ድላዩ ዝሰርሓሉ ክፍሊ፡ የድልዩኒ'ዮም ዝበሎም ነገራት ኣብ ምግዛእ ስለ ዝተሓባበርዎ ኣመስጊኑ ኣይጸግቦምን'ዩ። ካብዚ ብተወሳኺ ምስ ካቶሊካዊ ሚስዩን ዝተተሓሓዙ ትካላትን ክልተ ኢጣላውያን ሙዚቐኛታትን ንዝሓለፈ ሰለስተ ዓመት ዝገበሩሉ ደገፍን፡ ብጥረ ገንዘብ፡ 34 ሽሕ ብር፡ ኣርድዊኖ ዝተብሃለ 'ሶፍትዌር' ክልተ ላፕቶፕን ስለ ዘበርከትሉ ኣብ ስርሑ ኣዝዩ ሓገዚ ምንባሩ ይጠቕስ። ኣብ ዝኮነ ውድድር ካብ ምስታፍ ድሕር ዘይብል ኢዘዲን ካሚል፡ ኣብ ቀረባ ግዜ ኣብ ዝተወዳደሮ ውድድረ ምህዞ፡ ተዓዋቲ 300 ሽሕ ብር ክኽውን ምኽኣሉን፡ ተወሰኽቲ 6 ምህዞኣዊ ስርሓት ከቕርብ'ውን ጠለብ ከም ዝቐረበሉ ይሕብር። "ኣዝየ'የ ተሓጊሰ ዘለኹ፡ ሽዱሽተ ምህዞኣዊ ስርሓት፡ በቲ ግቡእ ኣቑሑት ሰሪሐ ከቕርብ እኽእል'የ" ከኣ ይብል። ኢዘዲን ካሚል፡ ካብ ዝተፈላለየ ትካላት ምስክር ወረቐት ክረክብ ክኢሉ'ዩ፡ ካብ ቀዳማይ ሚኒስተር ዶክተር ኣብይ ኣሕመድ ምስክር ወረቐት ምርካቡ ከኣ ንሃገሩ ጥራይ ዘይኮነ ንመላእ ኣፍሪቓ ኪንኡ'ውን ንዓለም ምህዞኣዊ ኣበርክቶ ክገብር ተስፋ ከም ዘለዎ ገሊጹ። ልእሊ ዝኾነ ነገር ዝሓልሞ እንታይ ምዃኑ ኣብ ዝተሓተተሉ "ኣብ ወጻኢ ክምሃር ዕድል ተኸፊቱለይ ንመጻኢ ብዙሕ ከበርክት እነተዝኽእል ሓጎሰይ ወሰን ኣይምሃለዎን" ክብል ሕልሙ ንቢቢሲ ብሓጺር ኣካፊሉ። ተዛማዲ ትሕዝቶ ኣብ ናይጀርያ ብሓደ ‘ኣፕ’ ኣንጻር ብኽነት-ምግቢ ምቍርቛስ19 መስከረም 2018 ሜክሲኮ፡ ተምሃሮ ሜክሲኮ ፆታዊ ጥቕዓት ዝምክታሉ ጃኬት ምሂዘን17 ነሓሰ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
